Пре дебија за сениорски тим, Хаџсафи је играо за све млађе репрезентативне селекције Ирана. За сениорску репрезентацију Ирана дебитовао је 25. маја 2008. у пријатељској утакмици са селекцијом Замбије. Први погодак у репрезентативном дресу постигао је на утакмици Западноазијског првенства против Катара, играној 11. августа 2008. године. Прво велико такмичење на ком је заиграо било је Азијско првенство 2011. на ком је одиграо све четири утакмице за свој тим.